Federer kry slae by kwalifiseerder | Netwerk24
Roger Federer beleef waarskynlik nie die ideale voorbereiding vir die Amerikaanse Ope nie. Foto: Getty Images
Die sewemalige kampioen en derde gekeurde Roger Federer is Donderdag in die derde ronde van die Cincinnati-meesterstoernooi deur die Russiese kwalifiseerder Andrey Rublev, 70ste op die wêreldranglys, uitgeskakel.
Rublev was met 6-3, 6-4 baas en pak sy landgenoot Daniil Medvedev (negende) om ’n plek in die halfeindronde.
It was a peak performance from @AndreyRublev97. ?? ??
??: @TennisTV | @CincyTennis pic.twitter.com/GCyP0zxAxq
Die 38-jarige Federer sal nou later vandeesmaand in die Amerikaanse Ope meeding met slegs twee wedstryde op hardebane as voorbereiding onder die blad.
Cincinnati was sy eerste toernooi sedert hy in Julie deur Novak Djokovic in die Wimbledon-eindstryd geklop is.
Rublev het in 61 minute met Federer afgereken, die vinnigste nederlaag wat die Switser gely het sedert hy in 2003 in Sydney in 54 minute die aftog moes blaas.
Maar die wenner van 20 Grand Slam-titels, met byna twee dekades se ervaring as beroepspeler, is nie paniekerig nie ná dié verrassende uitslag.
“Dit is baie belangrik vir my dat ek my fiksheid behou en goed voel,” sê hy.
“Dit maak nie saak hoe hierdie week verloop het nie, ek is bly ek was hier en het goeie oefening ingekry.
“Ek het twee wedstryde gespeel en gehoop ek sou verder vorder – ’n mens beplan nooit om in die eerste ronde of die tweede ronde te verloor nie.
“Ek het nou ’n paar bykomende rusdae. Ek gaan oefen, dit is presies wat ek moet doen voor die VSA-Ope, en dit is dit. Dit is betreklik eenvoudig, hou dinge eenvoudig, maar ek moet hard werk.”
Novak Djokovic, die wêreld se voorste speler, het ’n aangename pad na die eindstryd nadat hy ’n goeie oorwinning behaal het.
Die Serwiër was deurgaans in beheer in sy sege met 6-3, 6-4 oor die Spanjaard Pablo Carreno Busta, 53ste op die ranglys.
Die verdedigende kampioen kom in die kwarteindronde teen die Fransman Lucas Pouille te staan.
Novak to the nines... ??@DjokerNole wins his 9?th straight match, defeating Pablo Carreno Busta 6-3 6-4 at #CincyTennis pic.twitter.com/WRqJpbZCPi
Klik hier vir die volledige uitslae.
Meer oor: Novak Djokovic | Tennis | Wta | Roger Federer | Atp